text: Nervøse borgere laver MRSA-møde
  07 april 2015 kl. 06.35
  En gruppe borgere fra Aabenraa er bekymrede over udviklingen af MRSA. Derfor indkalder de nu til møde med et panel bestående af professorer, forskere, dyrlæger og journalister.
  
  Jette Borch er en af de tre borgere i Aabenraa, som står bag MRSA-mødet tirsdag aften.
  - Vi er en gruppe borgere, som er bekymrede for udviklingen af MRSA-bakterier. Derfor har vi nu arrangeret et møde, hvor alle interesserede borgere skal informeres, fortæller hun.
  Et panel bestående af blandt andet en dyrelæge og en professor i mikrobiologi skal informere borgerne om MRSA.
  - Mange af os står jo nede ved køledisken, og er forvirret over de oplysninger der er kommet frem, men også manglen på flere, siger Jette Borch til TV SYD.
  - Vi håber, at vi kan få at vide, hvad de vil gøre ved det her store problem, forklarer hun.
  Panelet består af:
  - Hans Jørn Kolmos, professor i mikrobiologi, Odense Universitets Hospital- Stig Mellergaard, dyrlæge og soushef i kontor for dyresundhed- Robert Leo Skov, områdechef for bakteologisk overvågning og infektionshygiegne, Statens Serum Institut- Keld Hansen, journalist og debattør.
  
  